Riho Liiva
Riho Liiva (sündinud 4. juulil 1975 Tallinnas) on eesti maletaja, rahvusvaheline meister (1996). Ta lõpetas 1998. aastal Tallinna Tehnikaülikooli majandusteaduskonna ja 2002. aastal Montréalis McGilli Ülikooli. Aastatel 2003–2012 oli ta aktsiaseltsi Itella Information finantsdirektor ja juhatuse liige ning 2012–2017 MTÜ Kasparov Chess Foundation juhatuse liige. Liiva hakkas maletama 6-aastaselt Tallinna Malekoolis. Saavutas 1993. aastal juunioride maailmameistrivõistlustel 10.–18. koha ja 1995. aastal juunioride Euroopa meistrivõistlustel 5. koha. Osalenud Eesti meeskonnas maleolümpial (2006, 2008) ja mänginud 2007. aastal EM-il Eesti meeskonna 4. laual (6,5 p 9-st, võitis 4. laua).